**О б р а з л о ж е њ е**

На основу члана 190 Устава Републике Србије (''Службени гласник РС'', број 83/2006 и 98/2006), члана 20 Закона о локалној самоуправи (''Службени гласник РС'', број 129/2007) и члана 21 и 37 Статута града Ниша (''Службени лист Града Ниша'', број 88/2008), Управa за привреду, одрживи развој и заштиту животне средине сачинилa је Програм развоја Града Ниша за 2014. годину.

Поштујући процедуру израде, применом метода сусретног планирања, партиципативности и равномерности у развоју, уз настојање да се у процес укључе сви заинтересовани, дошло се до Програма развоја Града Ниша за 2014. годину.

Програм развоја Града Ниша за 2014. годину представља разраду стратешких опредељења утврђених Стратегијом развоја Града Ниша. Програмом се дефинише велики број конкретних активности и акција као и носиоци тих активности.

Доношење Програма развоја Града Ниша представља сложен и одговоран посао, али истовремено представља опредељење и спремност локалне заједнице да се ухвати у коштац са изазовом који се зове развој, планирање, предвиђање и усмеравање токова развоја Града за будући период.

Стварање атрактивног развојног амбијента је основни услов да Град учини привлачним за инвестирање и привлачење додатног инвестиционог капитала нарочито у реалном сектору а све у циљу повећања стандарда становништва и динамичног и одрживог развоја.

Доношење , а потом и имплементација Програма развоја Града Ниша за 2014. годину је неопходно, не само због тога да бисмо показали да располажемо сопственим планом који уважава европске стандарде и истовремено максимално афирмише и активира развојне потенцијале Града, већ и због стварања идентитета града као пожељног места за инвестирање и улагање.

**Начелник**

Драган Карличић, дипл.прав.